[{"text_idx": "#000003", "text": "Paratoi ar gyfer y Brifysgol"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000015", "text": "Criw elop*9 yn cychwyn ar eu gwaith yn adeilad Canolfan Celfyddydau ac Arloesi Pontio : Llun: Wil PhilpinMae myfyrwyr seicoleg ym Mhrifysgol Bangor yn cymryd rhan mewn project rhyngwladol arloesol a all ddarparu atebion newydd creadigol i broblemau modern cymhleth a wynebir ym Mangor, yn ogystal a\u0302 chymunedau eraill."}, {"text_idx": "#000016", "text": "Mae'r chwe myfyriwr ym Mhrifysgol Bangor yn cyfrannu eu gwybodaeth ar y cyd am seicoleg, twristiaeth a busnes i elop*, sef project sy'n dod a\u0302 myfyrwyr o wahanol ddisgyblaethau a gwledydd at ei gilydd i gyfuno eu gwybodaeth er mwyn datrys problemau. Mae Elop yn golygu \"llwyfan dysgu a gweithredol sy'n canolbwyntio ar yr amgylchedd\" ac mae'n agwedd newydd ar ddysgu sy'n rhoi'r sgiliau a'r dulliau sydd eu hangen ar fyfyrwyr i gael gyrfa ddeinamig mewn dyfodol cymhleth a heriol."}, {"text_idx": "#000017", "text": "Yn y project Ffordd Pawb/ Coherent Connections, bydd y myfyrwyr yn rhoi sylw i faterion go iawn ac yn asesu dyfodol Bangor, gan edrych yn benodol ar symudedd, yr economi rhannu, twristiaeth a syniadau newydd yngly\u0302n a\u0302 sut y darperir gwasanaethau. Datblygwyd y syniadau hyn wrth o ymgynghori a\u0302 budd-ddeiliaid yn cynnwys Cyngor Gwynedd, Llywodraeth Cymru ac yn bwysicach, trigolion a busnesau Bangor."}, {"text_idx": "#000019", "text": "Aelodau o'r project yn gweithio ar fap o ddinas Bangor.: Llun: Wil Philpin\"Mae ein cymdeithasau heddiw yn wynebu \"problemau drwg\" - yr heriau cymhleth sy'n ymddangos fel na pe bai\u2019n bosib i'w datrys fel gordewdra, newid yn yr hinsawdd ac adfywio economaidd a chymdeithasol. Yr ateb yw dod ag arbenigwyr o wahanol feysydd at ei gilydd i gyfuno eu gwahanol safbwyntiau ac arbenigedd mewn timau trawsddisgyblaethol. Yna, mae'r grwpiau hyn yn datblygu gwybodaeth unigryw am y broblem ac yn llunio atebion arloesol sy'n cael eu cyd-greu yn uniongyrchol gyda'r cymunedau fydd yn cael eu heffeithio gan eu syniadau."}, {"text_idx": "#000020", "text": "\"Bydd ein myfyrwyr yn gweithio ar broject go iawn a fydd yn ystyried dyfodol Bangor, yn datblygu cynigion a all drawsnewid ffyniant y ddinas yn barhaol. Mae gwerth deublyg i hyn. Nid yn unig y gall myfyrwyr gymryd rhan mewn proses sy'n torri tir newydd, ond caiff syniadau hollol arloesol eu datblygu hefyd, yn cyflwyno'r gallu am newid go iawn.\""}, {"text_idx": "#000023", "text": "Meddai cydlynydd rhyngwladol elop, Kathrin Merz, ym Mhrifysgol Gwyddorau Cymhwysol Bern yn y Swistir, \u201cRydym wedi datblygu proses a llwyfan elop* dros nifer o flynyddoedd, gan ddatblygu projectau o amgylch y byd yn cynnwys yn y Swistir, yr Almaen, Stanford, yr Unol Daleithiau, a Quere\u0301taro, Mecsico. Rwy'n falch iawn ein bod ym Mangor yn awr ac rydym yn edrych ymlaen at weld y broses elop* yn dechrau yma dros y misoedd nesaf.\""}, {"text_idx": "#000024", "text": "Cynhelir y project elop*9 ym Mangor am y tri mis nesaf gyda chyfnod o gydweithio rhithiol rhwng cyfarfodydd ffisegol ym Mangor ym mis Hydref 2016 ac Ionawr 2017. Caiff ei gynnal yn safle Pontio Arloesi fel rhan o Arloesi Pontio."}, {"text_idx": "#000025", "text": "Dyddiad cyhoeddi: 11 Hydref 2016"}]